શ્રમ કાનૂનમાં સુધારાના પ્રસ્તાવ વિરુદ્ધ ૧૦ કેન્દ્રીય ટ્રેડ યુનિયનની હડતાળથી આવશ્યક સેવા પ્રભાવિત થઈ હતી ઉત્તરાખંડમાં હડતાળને લઈને હરિદ્વાર સ્થિત ભેલના પ્લાન્ટમાં હંગામો અને મારપીટની ઘટના બની હતી તેમજ દેશના ૧૦ મુખ્ય ટ્રેડ યુનિયનની રાષ્ટ્રવ્યાપી હડતાળની અસર દિલ્હીમાં વર્તાઇ હતી. ટ્રેડ યુનિયનોની હડતાળમાંં દિલ્હીની ૯૦,૦૦૦ ઓટોરિક્ષા અને ટેક્સી પણ જોડાયા હતા. આ હડતાળમાં ૧૫ કરોડ કરતાં વધુ કર્મચારી જોડાયા હતા. તેલંગણા, આંધ્ર પ્રદેશ, યુપી, મહારાષ્ટ્ર, પશ્ચિમ બંગાળ દરેક જગ્યાએ હડતાળની અસર જોવા મળી હતી. બસ, બજાર અને ટેક્સી સેવા સવારથી જ બંધ રહી હતી. કેટલીક જગ્યાએ ટ્રેન રોકવાનો પ્રયાસ કરવામાં આવ્યો હતો. હડતાળમાં બેન્ક અને વીમા કંપનીના કર્મચારીઓ પણ જોડાયા હતા. આ કારણે ઠેર ઠેર ચક્કાજામ જેવાં દૃશ્યો જોવા મળ્યા હતા.